**Mit jelent az LCD?**

**Az LCD vagy Liquid Crystal Display egy olyan kijelző, amiben két polarizált üveg között található egy folyékony kristály réteg.** Innen is kapta a nevét.

A technológia lényege, hogy **a monitorban található egy háttérvilágítás, amit hagyományos fénycsövek biztosítanak.** Ez adja a monitor fényerejét, míg a kristályréteg polarizálásával születnek meg a képernyő színei.

A technológia elég régre nyúlik vissza és rengeteg helyen alkalmazták már. **Megbízható, kevésbé terheli a szemet, mint a korábbi katódcsöves monitorok és szebb képet is ad.**

**Mit jelent a LED?**

**A LED kifejezés kibontva annyit takar, hogy ligh-emmitting diode vagy magyarul fényt kibocsájtó dióda.** Ez mára már egy széles körben elterjedt fényforrás. Találkozhatsz vele villanykörtéknél, képernyőknél, közlekedési lámpáknál, de még a televíziók távirányítója is infravörös LED-del működik.

**A LED monitorokban kevésbé meglepő módon, ez a technológia adja a háttérvilágítást.**

**Akkor most mi is a különbség a két típus között?**

Lehet már magadtól is rájöttél, de itt **nem feltétlen két különböző típusról van szó.** A szó szoros értelmében véve igen, viszont valójában **van a kettő között némi átfedés.** Ez pedig a folyékony kristályréteg.

**Gyakorlatilag minden LED monitor LCD monitor, de minden LCD monitor LED monitor.** A bogarakról és rovarokról tanító általános iskolai tanárok most elégedetten bólinthatnak.

A LED monitorok gyakorlatilag csak abban különböznek az LCD monitornak nevezett kategóriától, hogy **a háttérvilágítást a hagyományos fénycsövek helyett LED diódák adják.** Ez több előnnyel is jár, amikre mindjárt kitérünk bővebben.